cyanic-selkie/wikianc huggingface dataset:
Singaporen kiinalaiset
Historia
Toisen maailmansodan jälkeen Iso-Britannian siirtomaavallan aika Malakan niemimaalla tuli päätökseensä, ja brittihallinto myönsi itsenäisyyden Malaijalle vuonna 1957. Kiinalaisenemmistöinen Singapore jäi vielä brittivallan alle. Malaijan pääministeri Tunku Abdul Rahman ehdotti Singaporen, Malaijan ja Borneon saaren brittialueiden valtioliittoa vuonna 1961. Vuonna 1963 alueista muodostettiin Malesian liittovaltio. Valtioliitto jäi lyhytaikaiseksi, sillä kiinalaisenemmistöisen Singaporen ja malaijienemmistöisen Malesian mantereella sijaitsevan osan eturistiriidat olivat suuret. Malesian puolella pelättiin Singaporen pääministerin Lee Kuan Yewn ja hänen johtamansa PAP -puolueen suuren suosion leviämistä Malesian puolelle, ja Singaporessa varakkaampi kiinalaisväestö ei ollut valmis hyväksymään verovarojen virtaamista Malesian köyhimmille alueille. Ristiriidat johtivat lopulta siihen, että Singapore erotettiin liittovaltiosta vuonna 1965, jolloin maa samalla itsenäistyi.
Kulttuuri
Singaporen kiinalaisväestö on uskonnoltaan suurimmaksi osaksi buddhalaisia ja taolaisia. Myös kristinusko on heidän vähemmistöuskontonaan. Singaporen malaijit ovat taas suurimmaksi osaksi muslimeja.
Kieleltään Singaporen kiinalaiset eivät muodosta yhtenäistä ryhmää, sillä maassa puhutaan useita kiinan kielen murteita. Speak Mandarin -kampanja on kannustanut maan kiinalaisia käyttämään yhteisenä kielenä mandariinikiinaa.
Vuontisjärvi (järvi, Vuontisjärvi)
Vuontisjärvi on 92,5 hehtaarin laajuinen järvi Enontekiön Vuontisjärven kylässä. Vuontisjärvi kuuluu Kemijoen vesistöön. Järven vedenpinnan korkeus 304,6 metriä merenpinnan yläpuolella.
Järveen laskee muun muassa Pöyrisjoki. Vuontisjärven laskujoki on Vuontisjoki, jota pitkin järven vedet virtaavat Ounasjokeen.
Rovan Nikun järvenlasku
Vielä kevääseen 1861 asti Vuontisjärven vedet laskivat pitkin uomaa, joka on nykynimeltään Vanhajoki. Tuolloin tapahtui Rovan Nikun järvenlasku, jota Enontekijön kalastusalue kuvaa merkittävämmäksi ihmisen aiheuttamaksi paikalliseen kalalajistoon vaikuttaneeksi tapahtumaksi ennen Isohaaran voimalaitoksen rakentamista (joka katkaisi vaelluskalan nousun Kemijokeen). Järvenlaskun seurauksena Vuontisjärven vedet hakivat itselleen uuden lasku-uoman ja vanha joki jäi noin neljän kilometrin matkalta virattomaksi.
Rovan Niku eli Niilo Uollonpoika Keskitalo oli vuontisjärveläinen talonpoika, vanhan ja suuren tilan omistaja, jolla oli paljon karjaa. Karja tarvitsee heinää ja sitä kerätiin tulvaniityiltä. Niku päätti tehdä heinäsadon suurentamiseksi keinotekoisen tulvaniityn Kurkkiojänkään. Hän suunnitteli johtavansa Vuontisjärvestä vettä niitylle ja sen toteuttaakseen kaivoi kasteluojaa järvestä useana vuonna. Keväällä 1861 Vuontisjärven pinta nousi sulamisvesien myötä tavallista korkeammalle. Niku päätti että nyt on loppukirin aika ja jatkoi renkinsä kanssa vimmatusti kaivamista. Niku ja renki saivat lopulta ojan kaivettua ja niitylle alkoi tulla hiljakseen vettä. Ojankaivajat aikoivat tyytyväisinä pitää tauon, joka kuitenkin keskeytyi alkuunsa, kun vettä alkoikin tulla yhä enemmän ja enemmän. Järven vedet syöksyivät Nikun kaivamaa ojaa pitkin niitylle ja siitä eteenpäin Markkajokeen, suurensivat väylää ja veivät mukanaan soraa, puita ja latojakin. Kerrotaan, että meteli olisi kuulunut kylälle ja Hettaan asti. Kun veden virtaus asettui, Vuontisjärvi oli tehnyt itselleen uuden laskujoen ja järven pinta oli alentunut kuutisen metriä. Kylällä järven rannalla olleet talot olivat nyt kaukana rannasta, tärkeän järven kalakanta oli menetetty ja Ounasjoessa oli soraa ja rojua Rovaniemelle asti. Vesi säilyi sameana kolme vuotta eikä siihen noussut kalaa. Rovan Niku sai kyläläisten ja Ounasjoki- ja Kemijokivarren ihmisten vihat päälleen, tappouhkauksia ja joutui pilkanteon kohteeksi.
Щ
Щ on kyrillinen kirjain. Se sisältyy bulgarian, jakuutin, marin, ukrainan ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa.
Jääpallon maailmanmestaruuskilpailut 1997
Jääpallon maailmanmestaruuskilpailut vuonna 1997 olivat kautta aikain 20. jääpallon maailmanmestaruuskilpailut ja ne järjestettiin Ruotsissa. Osallistuneita maita oli yhdeksän. A-lohkossa pelasivat Norja, Ruotsi, Venäjä, Suomi ja Kazakstan. B-lohkossa olivat Yhdysvallat, Kanada, Unkari ja Alankomaat. Kazakstan oli edellisten kisojen menestyksensä ansiosta nostettu B-lohkosta A-lohkoon.
Щ
Ääntäminen
Щ ääntyy tavallisesti joko liudentuneena soinnittomana palato-alveolaarisena sibilanttina /ʆ/, soinnittoman palato-alveolaarisen sibilantin ja soinnittoman alveolaarisen klusiilin yhtymänä /ʃt/ tai soinnittoman palato-alveolaarisen sibilantin ja soinnittoman palato-alveolaarisen affrikaatan yhtymänä /ʃʧ/. Sen äännearvo on bulgariassa /ʃt/, ukrainassa /ʃʧ/ ja venäjässä /ʆ/. Marissa щ esiintyy vain uusissa lainasanoissa.
Jääpallon maailmanmestaruuskilpailut 1997
Joukkueet pelasivat lohkoissaan yksinkertaisen sarjan, jossa voitosta sai kaksi, tasapelistä yhden ja tappiosta nolla pistettä. A-lohkon kaksi parasta etenivät suoraan välieriin ja sijoille 3.-5. sijoittuneet ja B-lohkon voittaja aloittivat puolivälierillä.
Maailmanmestaruuden voitti Ruotsi. Mestaruus oli Ruotsille kolmas perättäinen. Ruotsin Jonas Claesson voitti viidellätoista maalillaan MM-kilpailujen maalikuninkuuden neljättä perättäistä kertaa uudella kisojen maaliennätyksellä.
Robert Hofstadter
Robert Hofstadter (5. helmikuuta 1915 – 17. marraskuuta 1990) oli yhdysvaltalainen fyysikko. Hofstadterille myönnettiin Nobelin fysiikanpalkinto vuonna 1961. Hän ja Rudolf Mößbauer saivat tuona vuonna palkinnon elektronien sironnan ja atomiydinten sekä gammasäteilyn absorption tutkimisesta.
Hofstadter opetti Standfordin yliopistossa vuodesta 1950 vuoteen 1985. Siellä hän käytti hiukkaskiihdytintä atomiydinten osasten tutkimiseen. Tuohon asti oli luultu, että protoneilla ja neutroneilla ei ollut rakennetta. Hofstadter osoitti, että niillä on muoto ja koko, jonka hän onnistui määrittämään. Hän havaitsi, että molemmilla on tiivis positiivisesti varautunut ydin ja pii-mesonien muodostama kaksinkertainen pilvi. Neutroneilla näistä pilvistä sisempi on negatiivisesti varautunut, minkä takia hiukkasen kokonaisvaraus on neutraali.
Hofstadter meni naimisiin vuonna 1942. Hänellä on poika ja kaksi tytärtä.
Die
thumb|200px|Die. Rock im Park 2006. Die, oikealta nimeltään Daisuke Andō (s.  1974) on japanilaisen Dir en grey -yhtyeen toinen kitaristi. Ennen Dir en greyta hän soitti Ka’za’ri- ja La:Sadies-yhtyeissä.
Luettelo Meksikon kaupungeista
thumb|Meksikon kartta Tämä on luettelo Meksikossa sijaitsevista kaupungeista.
Kaksikiskojärjestelmä
Kaksikiskojärjestelmä on nykyisin yleisin pienoisrautatien vetureiden virroitusjärjestelmä. Järjestelmässä virransyöttö virtalähteen ja veturin välillä tapahtuu syöttämällä kiskoihin joko vaihto- tai tasavirtaa. Veturi saa virran kiskoista pyöriensä kautta. Koska kaluston pyöräkerrat ovat metallia, niiden pyörät on eristetty toisistaan oikosulun estämiseksi.
Kolmikiskojärjestelmän kokometallisilla pyöräkerroilla varustetut vaunut ja veturit aiheuttavat oikosulun, jos ne laitetaan jännitteisille kaksikiskojärjestelmän kiskoille.
Kaksikiskojärjestelmän mukaista pienoisrautatietä valmistaa muiden muassa Roco, Piko ja Fleischmann.
Mauno Roiha
Mauno Roiha ja Laaos Helsingin olympialaisten kouluradalla.|thumb Mauno Taneli Roiha (6. syyskuuta 1911 Viipuri – 7. maaliskuuta 1981 Lahti) oli suomalainen este- ja kenttäratsastaja. Hän voitti esteratsastuksen Suomen-mestaruuden vuosina 1949, 1950 ja 1951 ratsulla Roa. Seuraavan kerran kolmeen peräkkäiseen mestaruuteen ylsi vasta Raimo Aaltonen, joka voitti mestaruuden vuosina 2007, 2008 ja 2009 Eafons Polyfinolla.
Roiha osallistui Roalla Lontoon 1948 olympialaisten kenttäkilpailuun. Ratsukko tuli sijalle 28. Helsingin 1952 olympialaisiin Roiha osallistui Laaoksella. Ratsukko voitti kenttäkilpailun kouluosuuden, mutta joutui keskeyttämään maasto-osuudella. Myös esteratsastuskilpailu päättyi keskeytykseen. Melbournen 1956 olympialaisten kouluratsastuksessa Roiha sijoittui Laaoksella 31:nneksi.
Esa Murtoaro
Esa Rudolf Johannes Murtoaro (s. 27. heinäkuuta 1966 Helsinki) on suomalainen painija, joka kilpaili 1980-luvun loppupuolella kreikkalais-roomalaisen tyylin arvokisoissa 52:n ja 57 kilon sarjoissa. Hän saavutti nuorten sarjassa EM-hopeaa sekä sotilaiden MM-kilpailuissa kultaa.
Murtoaro teki ensiesiintymisensä aikuisten arvokisoissa vuonna 1986, jolloin hän sijoittui MM-kilpailuissa yhdeksänneksi. Samana vuonna hän sijoittui nuorten MM-kilpailuissa seitsemänneksi. Vuonna 1987 Murtoaro saavutti nuorten sarjassa EM-hopeaa mutta karsiutui aikuisten MM-kilpailujen alkukierroksilla. Soulin 1988 olympialaisissa hän karsiutui kolmannessa ottelussa 52 kilon sarjassa.
Fleischmann
thumb|Fleischmannin logo.
Esa Murtoaro
Pohjoismaiden mestaruuskilpailuissa Murtoaro voitti nuorten 52-kiloisten sarjan vuonna 1987 sekä saavutti aikuisten puolella hopeaa 57 kilon sarjassa vuosina 1987 ja 1989. Kotimaassa hän saavutti vantaalaista Ylä-Tikkurilan Kipinää edustaen kuusi SM-hopeaa, joista yhden vapaapainissa, sekä kaksi SM-pronssia vuosina 1983–1993. Lisäksi hän oli voittamassa kahta joukkueiden Suomen-mestaruutta.
Fleischmann
Fleischmann on saksalainen pienoisrautateitä ja ura-autoratoja valmistava yritys, joka on toiminut vuodesta 1887 asti. Fleischmann valmistaa kaksikiskovirroitusjärjestelmiin sopivia pienoisvetureita, -vaunuja sekä kiskoja, jotka toimivat tasavirralla. Fleischmann valmistaa pääasiassa saksalaisen sekä muun keskieurooppalaisen rautatiekaluston pienoismalleja.
Bee tai Pop
Bee tai Pop on suomalaisen Kojon ja brittiläisen Jim Pembroken yhteisalbumi. Se julkaistiin vuonna 1985.
Fleischmann
Aluksi yritys valmisti pronssivalufiguureja. Sittemmin ohjelmaan tulivat myös erilaiset lelut; mm. magneetti- ja vieterilelut, pienoismallityyppiset laivat ja lentokoneet. Saksan juutalaisvainojen alettua ostettiin Dollco (Doll & Co) -niminen yritys. Sen mukana ohjelmaan tulivat pienoishöyrykoneet ja pienoisrautatiet mittakaavassa O, raideleveys 32 mm.
Esa Murtoaro
"Murtsi" Murtoaro voitti sotilaiden maailmanmestaruuden vuonna 1991 ja MM-hopeaa vuonna 1993. Vuodesta 1995 alkaen hän on toiminut seuravalmentajana ja Puolustusvoimain valmentajana. Hänen henkilökohtaisiin valmennettaviinsa on kuulunut muun muassa Juha Lappalainen.
Fleischmann
1952 alkoi yritys valmistaa myös H0-mittakaavan (1:87, raideleveys 16,5 mm) pienoisrautateitä. O-mittakaava jäi pois ohjelmasta 1950-luvulla. 1960-luvun lopulla mukaan tulivat autoradat ja vuonna 1969 N-mittakaavan (1:160, raideleveys 9 mm) pienoisrautatiet.
Nykyään Fleischmann ja itävaltalainen ROCO kuuluvat Modelleisenbahn Holding GmbH -konserniin.
Vladimir Kuts
Vladimir Petrovitš Kuts, ven. Владимир Петрович Куц, ukr. Володимир Петрович Куц, Volodymyr Petrovytš Kuts (7. helmikuuta 1927 – 16. elokuuta 1975) oli ukrainalainen, Neuvostoliittoa edustanut kestävyysjuoksija, joka juoksi useita maailmanennätyksiä 1950-luvulla ja voitti kaksi olympiakultaa Melbournessa 1956.
Vielä vuonna 1957 Kuts juoksi 5 000 metrillä uusiksi ME-lukemiksi 13.35,0, joka säilyi rikkomattomana tammikuuhun 1965 saakka. Kuts lopetti juoksu-uransa vuonna 1959.
Vladimir Kuts kuoli vuonna 1975 Moskovassa sydänkohtaukseen 48 vuoden ikäisenä.
Muhammad Irfan
Muhammad Irfan (s. 5. kesäkuuta 1984 Kohat) on pakistanilainen jalkapalloilija, pelipaikaltaan puolustaja. Hän edustaa seuratasolla PIA FC:tä, jossa hän on pelannut vuodesta 2002 lähtien. Irfan on pelannut Pakistanin maajoukkueessa kuusi ottelua, muttei ole tehnyt niissä yhtäkään maalia. Hän on osallistunut muun muassa vuoden 2010 MM-kisojen karsintaan, joissa hän pelasi Irakia vastaan ottelussa, joka päättyi 0-0.
Kangaskeltavalmuska
Kangaskeltavalmuska (Tricholoma equestre) on keltainen hiekkaisilla mäntykankailla viihtyvä valmuskalaji. Se oli aiemmin herkullisen ruokasienen maineessa, mutta sittemmin se on todettu myrkylliseksi.
Kasvuaika ja -paikka
Kangaskeltavalmuska kasvaa elokuusta lokakuuhun yleisenä koko Suomessa. Sitä tavataan kuivilla hiekkapohjaisilla mäntykankailla ja kalliomänniköissä, kuivahkoissa kangasmetsissä ja dyyneillä.
Myrkyllisyys ja käyttö ravintona
Kangaskeltavalmuska on miedosti jauhonmakuinen sieni, jota on ennen pidetty herkullisena ruokasienenä, mutta nykyisin sitä pidetään myrkyllisenä. Sienen on todettu sisältävän vaarallisia toksiineja, jotka voivat vahingoittaa pysyvästi munuaisia. 1990-luvulla Ranskassa raportoitiin peräti 12 usean perättäisen keltavalmuska-aterian nauttimisesta johtuvaa myrkytystapausta, joista kolme on johtanut jopa kuolemaan tehohoidosta huolimatta. Myrkytysoireet ilmenivät noin 1-3 vuorokauden kuluttua viimeisen sieniaterian nauttimisesta väsymyksenä ja lihasoireina. Muutaman päivän kuluessa oireet pahenivat ja lihasoireiden lisäksi ilmeni pahoinvointia, virtsan tummuutta, kasvojen punoitusta ja hikoilua tai hengityksen kiihtymistä. Myrkytyksestä toipuneiden potilaiden oireet helpottuivat parissa viikossa, mutta lihasoireita jatkui vielä useamman viikon ajan. Kolmen potilaan tila heikkeni ja myrkytys aiheutti hengenahdistusta, sydänoireita ja kuumetta, joita seurasi lopulta munuaisten romahtaminen ja kuolema tehohoidosta huolimatta.
Samankaltaisia lajeja
Vanha lajinnimi keltavalmuska (T. flavovirens) näyttää ainakin Suomessa poistuneen käytöstä ja tilalle ovat tulleet kangaskeltavalmuska T. equestre ja sekä sitä aiemmin satoa työntävät ja hoikemmat lehtokeltavalmuska (T. frondosae) ja kalvaskeltavalmuska (T. ulvinenii).
Kangaskeltavalmuska muistuttaa syötäväksi kelpaamattomia kitkeränmakuisia rikkivalmuskaa ja äikävalmuskaa.
Kristillinen etiikka
Kristillinen etiikka on yleisnimitys kristinuskon piirissä vallitseville eettisille käsityksille. Kristinusko on ennen kaikkea uskonto, mutta monien muiden uskontojen tavoin se sisältää myös moraalisen ulottuvuuden, joka on läheisesti yhteydessä uskonnollisiin opetuksiin. Yhtenäistä kristillistä etiikkaa ei kuitenkaan ole, koska eri kristilliset kirkot ja suuntaukset tulkitsevat kristinuskon pyhää kirjaa, Raamattua, eri tavoin ja nojautuvat eri perinteisiin. Yhteisiä yleisperiaatteita ja lähtökohtia kuitenkin on.
Kristillisen etiikan pohjana on raamatullinen jumala- ja ihmiskäsitys. Käytännössä Raamatun ohjeellisuus johtaa arvojärjestykseen, jonka kulmakivenä on Jumalan olemassaolon ja auktoriteetin tunnustaminen sekä ihmisen näkeminen suhteessa Luojaansa ja lähimmäiseen. Yksi osa perusarvoja on kymmenen käskyn hyväksyminen elämää suojaavaksi normistoksi.
Raamattu ja etiikka
Raamatun eettisistä periaatteista etenkin kaksi ovat hyvin tunnettuja: kultainen sääntö (Matt 7:12) ja rakkauden kaksoiskäsky (Mark 12:28-34). Näiden periaatteiden mukaan ihmisen tulisi rakastaa lähimmäistä niin kuin itseään ja Jumalaa yli kaiken. Lähimmäisille tulisi tehdä niin kuin ihminen haluaisi itselleen tehtävän. Käskyt on yhdessä tulkittu myös rakkauden kolmoiskäskyksi: ihmisen tulisi rakastaa Jumalaa, lähimmäistä ja itseään. Nämä säännöt tunnustetaan kaikissa kristinuskon suuntauksissa, joskin näitäkin sääntöjä on mahdollista tulkita eri tavoin.
Kristinuskon eri suuntausten moraalikäsityksissä on vaihtelua esimerkiksi sen mukaan, kuinka pitkälti halutaan vedota suoraan Raamattuun. Esimerkiksi Paavalin antamat opetukset voidaan ymmärtää Jumalan kautta Raamattuun päätyneinä lakeina, jotka ovat yhtä velvoittavia kuin Jeesuksen antamat periaatteet, tai vaihtoehtoisesti Paavalin opetuksia voidaan pitää vain Paavalin subjektiivisina näkemyksinä, jotka vaativat yhtä kriittistä arviointia kuin kenen tahansa ihmisen näkemykset. Jotkut suunnat näkevät myös Mooseksen kirjojen lakien kertovan Jumalan moraalisista mielipiteistä, toiset suuntaukset taas eivät anna niille suurta painoarvoa.
Kristillisessä etiikassa suuria nykyajan kiistakysymyksiä ovat esimerkiksi suhtautuminen aborttiin ja homoseksuaalisuuteen. Aiemmin on keskusteltu kristinuskon suhtautumisesta muun muassa orjuuteen, avioliittoon, avioeroon, esiaviollisiin suhteisiin sekä eläimiin ja muuhun luontoon.
Fundamentalistisen Raamattunäkemyksen mukaan Raamatun ohjeet ovat ehdottomia ja lopullisia ja ihmisjärkeen turvautumista pyhissä asioissa on visusti kavahdettava.
Rhode Islandin yliopisto
Rhode Islandin yliopisto (, URI) on julkinen yliopisto Rhode Islandin osavaltiossa, Yhdysvalloissa. Sen pääkampus sijaitsee Kingstonin kaupungissa. Lisäksi sillä on kampukset Narragansettissa, Providencessa ja West Greenwichissä. Yliopistossa on noin 14 500 opiskelijaa. Se perustettiin vuonna 1892 nimellä Rhode Island College of Agriculture and Mechanic Arts.
The Grim Adventures of Billy & Mandy
The Grim Adventures of Billy & Mandy on yhdysvaltalainen Emmy-palkittu animaatiosarja, jonka loi Maxwell Atoms. Sarja esiintyi ensi kerran Cartoon Networkilla elokuussa 2001, jolloin se oli alun perin osa Grim & Evil -sarjaa. Vuonna 2003 molemmista sarjoista tehtiin omat nimikko-ohjelmat, jolloin se sai nimekseen The Grim Adventures of Billy & Mandy ja toinen sarja sai nimekseen Evil Con Carne, jonka hahmoista Skarr teki edelleen muutamia esiintymisiä The Grim Adventures of Billy & Mandyssä. Sarjasta on myös tuotettu kolme televisioelokuvaa Billy & Mandy’s Big Boogey Adventure, Wrath of the Spider Queen ja Underfist: Halloween Bash.
Juoni
Pelinä oli limbo, mutta pienen avustuksen ansiosta Viikatemies häviää suosikkipelissään ja joutuu olemaan Billyn ja Mandyn ystävä koko heidän elämänsä ajan. Viikatemies on aluksi luonteeltaan päivästä toiseen masentunut, mutta pian oppii elämään normaalien ihmisten tavoin huolimatta siitä, että hän on tuo monia yliluonnollisia olentoja Billyn ja Mandyn elämään, jotka tekevät kolmikon elämästä tavallista erikoisemman.
Päähahmot
Hän on 10-vuotias poika, jota myös idiootiksi kuvaillaan. Tästä huolimatta hän on jatkuvasti iloinen riippumatta siitä missä hän on. Billy on luonteeltaan utelias ja nauttii tutkiessaan ympäristöä, olipa hän katsomassa pyykkien kuivumista tai toisessa universumissa. Uteliaisuutensa seurauksena hän joutuu ongelmiin, joista Billy ei selviä yksin, minkä vuoksi hänen ystävänsä Mandy ja Grim saavatkin olla jatkuvasti pelastamassa häntä tukalista tilanteista. Eräässä Billyn kallosta otetussa röntgenkuvassa näkyy, että Billyn aivot ovat tämän nenässä.
Tällä yksi-ilmeisellä tytöllä on joka asiaan mielipide. Hän osaa tästä huolimatta olla julma, mikä juontuu hänen tavastaan ajatella loogisesti ja kurinalaisesti. Mandy ei pelkää sanoa suoraan mielipidettään ja usein saakin haluamansa pelkällä lujalla tahdonvoimalla ja periksiantamattomuudella. Mandy pitää vallasta ja muiden hallitsemisesta, minkä vuoksi Billy ja Grim ovat hänelle lähes täydellisiä ystäviä. Mandy on lähestulkoon aina pahalla tuulella eikä koskaan hymyile. Luonteensa vuoksi jopa hänen vanhempansa pelkäävät häntä. right|thumb|Sarjan päähahmot Billyn keittiössä. Grim on yliluonnollinen, tuhansia vuosia vanha olento. Hänen edellinen tehtävänsä oli kerätä ja toimittaa sieluja manalaan. Tähän päivään asti Grim on kuitenkin joutunut olemaan Billyn ja Mandyn ystävä, jota hän tuleekin olemaan koko heidän loppuelämänsä heille häviämisen vuoksi. Hän puhuu jamaikan aksentilla.
Nergal on paha olento, joka karkotettiin syvälle Maan keskipisteeseen kauan aikaa sitten. Hän on silti voimakas ja pelottava olento, joka kuitenkin haluaa vain ystäviä. Ikävä kyllä Nergalille ystävien hankkiminen tuottaa paljon hankaluuksia.
Hoss vaeltelee pitkin maailmaa etsien yliluonnollisia olioita, joita hän yrittää tuhota. Hoss kutsutaan usein paikalle, kun Mandy ja hänen ystävänsä joutuvat tukalaan tilanteeseen, josta he eivät itse pääse pois. Hoss kyllä tulee paikalle vaikka hän ei pidäkään Grimistä ymmärrettävästä syystä.
Billyn kaveri, joka tunnetaan koulussa nörttinä. Irwin joutuu aina pulaan Billyn tavoin ja hän olisi iloinen mikäli selviäisi lapsuutensa hengissä. Irwin on myös ihastunut Mandyyn, joka päinvastoin yrittää kaikin keinoin päästä hänestä eroon.
Xu Yan
Xu saavutti Pekingin olympialaisissa 2008 pronssia alle 57 kg:n sarjassa. Joukkuekilpailussa hän voitti maailmanmestaruuden 2007 sekä sai MM-pronssia 2002 ja 2006. Hän sijoittui Osakan MM-kilpailuissa 2003 alle 57 kg :n sarjassa seitsemänneksi. Hän voitti samassa painoluokassa kultaa Aasian kisoissa Dohassa 2006 ja sai hopeaa Aasian-mestaruuskilpailuissa 2007.
Xu voitti opiskelijoiden maailmanmestaruuden alle 57-kiloisissa 2002. Hän sijoittui maailmancupin kilpailuissa kerran toiseksi ja kerran kolmanneksi.
Elizabeth line
Elizabeth line on rakenteilla oleva rautatieyhteys Kaakkois-Englannissa. Rautatie yhdistää Berkshiren ja Buckinghamshiren kreivikunnat Suur-Lontoon kautta Essexin ja Kentin kreivikuntiin. 24 miljardia euroa maksavan rautatieyhteyden on määrä helpottaa Keski-Lontoon ylikuormittunutta metro- ja paikallisjunaverkkoa. Linjan ensisuunnitelmat esitettiin jo vuonna 1970. Sittemmin suunnitelmat hyllytettiin liian kalliina. Uusi linja alkaa Maidenheadista Lontoon länsipuolelta ja kulkee Lontoon lävitse Essexin Shenfieldiin. Radalta tulee myös haara Heathrow’n lentoasemalle sekä Itä-Lontoon Isle of Dogsin Canary Wharfin rautatieasemalle. Crossrailin nimi muutettiin Elizabeth-linjaksi.
Elizabeth linen ensimmäinen osuus Liverpool Streetiltä Shenfieldiin avattiin toukokuussa 2015 nimellä TfL Rail. .
Elizabeth line avattiin yleisölle käyttöön 24. toukokuuta 2022 Paddingtonin ja Abbey Woodin välillä. Avajaistilaisuus järjestettiin 17. toukokuuta, ja kuningatar Elisabet kunnioitti tilaisuutta läsnäolollaan.
center|thumb|upright=4.0|
Juha S. Niemelä
Juha S. Niemelä on suomalainen maatalous- ja metsätieteiden tohtori. Hän on Metsähallituksen toimitusjohtaja. Tätä ennen hän toimi maa- ja metsätalousministeriön luonnonvaraosaston johtajana. Niemelä toimi Keski-Suomen elinkeino-, liikenne- ja ympäristökeskuksen ylijohtajana vuosina 2010–2015.
Niemelä valittiin keväällä 2023 Euroopan valtionmetsien yhdistyksen Eustaforin puheenjohtajaksi. Eustaforiin kuuluu 37 jäsentä 26 Euroopan maasta.
Seppo Helenius
Seppo Helenius on suomalainen näyttelijä. Hän on esiintynyt Pekko-elokuvissa kyläkauppias Iisakki Torkkelin roolissa.
Tapani Pöyry
Tapani Pöyry oli Lapin elinkeino-, liikenne- ja ympäristökeskuksen ylijohtaja vuosina 2010–2012.
Jukka-Pekka Tanner
Jukka-Pekka Tanner (s. 24. huhtikuuta 1963 Tampere) on suomalainen painija, joka parhaat painivuodet olivat 1980-luvun puolivälissä. Hän edusti Suomea kreikkalais-roomalaisen tyylin arvokisoissa ja kilpaili kevyimmissä eli 48:n ja 52 kilon painoluokissa.
Tanner saavutti SM-pronssia vapaapainissa jo 15-vuotiaana vuonna 1978 mutta teki läpimurron Suomen huipulle voittamalla kreikkalais-roomalaisen painin Suomen-mestaruuden alle 48 kilon sarjassa vuonna 1983. Vuonna 1984 hän voitti Suomen-mestaruuden lisäksi Pohjoismaiden mestaruuden sekä sijoittui EM-kilpailuissa viidenneksi. Los Angelesin 1984 olympialaisissa hän loukkaantui jo ensimmäisessä ottelussaan.
Kotimaassa 161 cm pitkä Tanner edusti Tampereen Painiseuraa. Hän voitti useita TUL:n mestaruuksia vuodesta 1978 alkaen.
Mortal Kombat
thumb|350px|right|[[Mortal Kombat 2|Mortal Kombat Ⅱ (1993)]] Mortal Kombat on tappelupelisarja, jonka loivat chicagolaiset Ed Boon ja John Tobias. Pelisarja tuli tunnetuksi 1990-luvun puolivälissä nimenomaan karun, liioitellun ja synkällä tavalla huvittavan väkivaltansa ansiosta. Aikoinaan se oli myös yksi suosituimmista videopelisarjoista. 3D-pelimekaniikan aikakaudella 2000-vuosikymmenen ajan MK menetti näkyvyyttä ja sen valmistaja ajautui 2008:n laman aikana konkurssiin. Warnerin ostettua lisenssioikeudet, pelisarja pääsi jälleen vanhaan suosioonsa 2D-pelimekaniikkaan paluulla, hyvällä julkaisunäkyvyydellä, kasvaneella budjetilla ja vähemmän kiireellisellä julkaisutahdilla viimeistään MK11:llä, josta tuli maailman viidenneksi myydyin videopeli 2019 ja pelisarjan myydyin 12 miljoonalla kappaleella 2021.
Mortal Kombatin ansioiksi luetaan pohjan luominen länsimaisille vastineille tappelupelien markkinoilla, joita japanilaiset tappelupelit ovat hallinneet; ESRB:n synty pelien ikärajoille sekä ns. juggle-liikkeiden esittely. Jugglet perustuvat siihen, että ilmaan lennätetty vastustaja ei voi vaikuttaa hahmonsa toimintaan ennen kuin on laskeutunut maahan ja noussut uudelleen ylös. Pitkittämällä vastustajan ilmalentoa erilaisin iskuin ja hyökkäyksin taitava pelaaja voi periaatteessa ratkaista ottelun yhdellä liikesarjalla. Käytännössä tällaisen liikesarjan suorittaminen on hyvin hankalaa.
Historiaa
Ensimmäinen Mortal Kombat julkaistiin pelihalleihin vuonna 1992. Sarjan toisen luojan, Ed Boonin, mukaan MK oli tarkoitettu pelkäksi teknologiatestiksi, eikä Boon olisi uskonut pelin menestyneen yhtä hyvin ilman sen ylilyötyä väkivaltaisuutta. Peli tuli tunnetuksi myös siihen aikaan hyvin realistisena pidetystä grafiikasta. Peli hyödynsi oikeaan kuvamateriaaliin pohjautuvien spritejen eli hahmomallien käyttöä. Tätä fotorealistista tekniikkaa hyödynnettiin kaikissa kaksiulotteisissa MK-peleissä. Seuraavana vuonna peli käännettiin muun muassa Sega Mega Drivelle ja Super Nintendo Entertainment Systemille. Vaikka SNES-versio oli teknologisesti kehittyneempi, perheystävällisen videopeliviihteen julkaisijan maineesta tarkka Nintendo sensuroi omaa versiotaan muuttamalla veren hieksi ja menetti paljon suosiotaan pelin fanikunnan keskuudessa.
Mortal Kombat Ⅱ julkaistiin vuonna 1993, Ed Boonin mukaan luovan paineen alla, sillä jatko-osaan mennessä pelien luojilla oli jo niin paljon materiaalia, että sitä kaikkea ei saatu peliin mahtumaan ja käyttämättä jääneen materiaalin määrä tulisi näkymään varsinkin seuraavan pelin kohdalla. Mortal Kombat II oli teknisesti edeltäjiään hiotumpi. Se julkaistiin myös usealle kotikonsolille. Tällä kertaa SNES-versio jätettiin sensuroimatta, sillä vastikään vahvistettu ikärajajärjestelmä (suurilta osin ensimmäisen MK:n kohusta johtuen) velvoitti kaikki pelit läpäisemään ikärajasensorien hyväksynnän. Ikärajamerkinnät tekivät Nintendon pelisisältöjä koskevat ohjesäännöt täten tarpeettomiksi.
Vuonna 1995 Mortal Kombatin pohjalta luotiin ensimmäinen Mortal Kombat -elokuva sekä julkaistiin pelisarjan kolmas osa. Mortal Kombat 3 toi sarjaan enemmän ominaisuuksia, kuten lopetusliikkeet Brutality ja Animality. Pelinkehittäjät olivat jo ennakkoon päättäneet tarjota muutaman kuukauden sisään MK3:lle arcade-pelipaikoille ilmaisen päivityksen Ultimate Mortal Kombat 3 -pelin muodossa, lisäten peliin mm. kestosuosikit Scorpion, Mileena ja Kitana sekä tulokkaan Rain. Tätä seurasi UMK3:n kotikonsoliversio sekä samalla MK3:n viimeinen versio, Mortal Kombat Trilogy, jossa oli uutuutena Aggressor-mittari ja pelattavina koko trilogian kaikki hahmot, ml. pää- ja alipääviholliset, ja tulokkaina Khameleon ja Chameleon.
Vuonna 2003 julkaistu Mortal Kombat: Deadly Alliance oli ensimmäinen MK-peli, jota ei julkaistu arcade-pelihalleissa, koska niiden tuottavuus oli laskenut rankasti 2000-luvulla. MKDA sekä 2005 julkaistu Mortal Kombat: Deception yrittivät myös selvästi uudistaa sarjaa houkutellakseen uusia faneja esittelemällä uusia hahmoja ja rikkomalla sarjan kliseitä.
Tappelupeligenrestä pelit
Sarjaan kuuluu myös lukuisia väliprojekteja ja lisäosia.
Lopetusliikkeet eli finisherit
Lopetusliike erottaa Mortal Kombatit muista isoista tappelupelisarjoista, joissa vastaavanlaisia raakuuksia ei tyypillisesti nähdä. Poikkeuksena on Primal Rage ja Killer Instinct, joissa on myös lopetusliikkeitä. Kaikki alkoi Fatalityistä, joista on versonnut muunkinlaisia lopetusliikkeitä sittemmin. Alun perin Fatalityt suunniteltiin ainoastaan Shang Tsungin vyöllä roikkuvan miekan voimin tehtäväksi, mutta Johnny Cagen näyttelijä Daniel Pesinan ehdotuksesta lopetusliikkeitä otettiin käyttöön kaikkiin taisteluihin. Cagen Fatality oli pelisarjan ensimmäinen lopetusliike ja sen kehitti Pesina. Kukin MK1:n hahmonäyttelijä keksikin itse näyttelemilleen hahmoille lopetusliikkeensä. Lopetusliike on usein vaikean näppäinyhdistelmän takana, joka on tehtävä virheettömästi aina viimeisen pelikierroksen (Final Round) päätteeksi vain joidenkin sekuntien aikaikkunassa, kun vastustaja vaappuu vielä hetken seisten tokkurassa jo kamppailun hävinneenä. Vaikka vastustaja olisi lyöty maahan viimeisellä iskulla, hän nousee energian menetettyään ylös vielä vaappumaan, jolloin narratiivi komentaa Finish Him!! tai Finish Her!! riippuen hävinneen hahmon piirteistä. 2.5D-aikakauden osa lopetusliikkeistä on avattava ensin lukituksesta pelaamalla tai ostamalla käyttöönottoon.
thumb|MK11:ssä ilmestyvä teksti miespuolisen hahmon hävitessä pelaajalle. Tässä kohtaa näppäillään lopetusliike.
thumb|Quitality-teksti MK11:stä.
Elokuvat ja televisio
Mortal Kombatin pohjalta luotiin vuonna 1995 elokuva, Mortal Kombat, joka laukaisi Paul W. S. Andersonin elokuvauran ja tuotti 125 miljoonaa Yhdysvaltain dollaria maailmanlaajuisesti. Elokuvaan tehtiin jatko-osa kaksi vuotta myöhemmin nimellä Mortal Kombat: Annihilation, jonka kanssa Andersonilla ei ollut mitään tekemistä. Elokuvan näyttelijäkaarti uusittiin täysin, lukuun ottamatta Robin Shouta ja Talisa Sotoa. Annihilation oli edeltäjäänsä verrattuna suuri floppi. Tästä huolimatta vuodeksi 2013 suunniteltiin uutta Mortal Kombat -elokuvaa, Mortal Kombat: Devastationia, jossa pääosaa olisi esittänyt edelleen Robib Shou. Elokuvaa ei kuitenkaan julkaistu.
Mortal Kombatin pohjalta on myös luotu piirretty, Mortal Kombat: Defenders of the Realm, sekä Hercules- ja Xena-sarjojen hengessä luotu televisiosarja Mortal Kombat: Conquest. Molempia tehtiin vain yhden tuotantokauden verran.
Vuonna 2011 debyyttinsä sai myös Kevin Tancharoenin luoma ja ohjaama yhdeksänosainen internetsarja Mortal Kombat: Legacy, joka perustui Tancharoenin internetsuosiota saaneeseen, epäviralliseen Mortal Kombat -elokuvatraileriin. Myös pelisarjan toinen kehittäjä, Ed Boon, tekee vierailevan roolin sarjassa televisiotuottajana nimellä ”Ed Goodman”.
Vuonna 2020 aloitettiin Mortal Kombat: Legends -animaatioelokuvien sarja sen ensimmäisellä osalla, Scorpion's Revenge. Tämä sai jatko-osan Battle of The Realms syksystä 2021. Elokuvan keskiössä on nimenmukaisesti Mortal Kombat -tuotesarjan universumi; Kamidogu-artefaktit ja Yksi Olento.
Toukokuussa 2021 julkaistiin uusi Mortal Kombat -elokuva ja se pyöri niin elokuvateattereissa, kuin netin ostopalveluissa, kuten Google Play Elokuvat. Saman vuoden kesänä se julkaistiin Blu-ray-levyllä.
Jiří Hunkes
Jiří Hunkes (s. 31. heinäkuuta 1984 Brno, Tšekkoslovakia) on tšekkiläinen jääkiekkoilija, pelipaikaltaan puolustaja, joka edustaa Ranskan pääsarjassa pelaavaa Angletia.
Tšekin Extraliigan HC Třinecissä pelannut Hunkes siirtyi kaudeksi 2006–2007 Rauman Lukkoon kaksivuotisella sopimuksella. Hunkesilta odotettiin paljon Raumalla, sillä edellinen kausi oli ollut ns. läpimurtokausi, jonka aikana hänet valittiin Tšekin maajoukkueeseen. Lopulliseen MM-kisajoukkueeseen valintaa ei kuitenkaan tullut. Hunkes kuitenkin osoittautui pettymykseksi kiekollisen puolustajan roolissa, mikä hänestä oli kaavailtu. Kiekolliselle puolustajalle hyvin tärkeä laukaus oli heikohko ja kesken kauden tapahtunut loukkaantuminen vaikeutti kokoonpanoon mahtumista. Lukko päästikin miehen menemään ja 25.1.2007 Hunkes sopi loppukauden kestävän sopimuksen Lahden Pelicansin kanssa. Loppukauden kestävään sopimukseen tehtiin myös optio kaudesta 2007–2008.
Hunkes jätti Suomen yhden kauden jälkeen ja palasi kotimaahansa, kun hän teki neljän vuoden sopimuksen HC Liberecin kanssa. Neljän Liberec-kauden jälkeen Hunkes teki sopimuksen KHL:ssä aloittavan Lev Popradin kanssa. Hän pelasi kauden Popradissa ja vaihtoi seuraavaksi kaudeksi joukkueen KHL:ssä korvanneeseen Lev Prahaan.
Hunkes pelasi alkukauden 2012–2013 Lev Prahassa, mutta siirtyi kesken kauden lainalle Extraliigassa pelanneeseen HC Sparta Prahaan. Hänen sopimuksensa Lev Prahaan olisi jatkunut vielä kaudelle 2013–2014, mutta hänen sopimuksensa purettiin. Hunkes siirtyi tämän jälkeen Extraliigaseura HC Libereciin.
Jyväskylän yliopisto
Jyväskylän yliopisto (lyhenne JY tai JYU ) on Jyväskylän keskustan eteläpuolella sijaitseva suomalainen yliopisto. Jyväskylän yliopisto on monitieteinen tiedeyliopisto, jossa opiskelijoita on noin 15 000 ja henkilökuntaa noin 2 600. Maailman kaikkien yliopistojen joukossa Jyväskylän yliopisto kuuluu kolmen prosentin parhaimmistoon ja edustaa useilla tieteenaloillaan maailman huippua.
Vuonna 2021 Jyväskylän yliopistosta valmistui 1 275 kandidaattia, 1 538 maisteria ja 136 tohtoria. Kevään 2021 opiskelijavalinnassa yliopistoon valittiin 2 530 uutta opiskelijaa 19 570 hakijan joukosta. Kaikki perustutkinto-opiskelijat eli kandidaatin ja maisterin tutkintoon tähtäävät opiskelijat kuuluvat Jyväskylän yliopiston ylioppilaskuntaan.
Historia
thumb|right|Yliopiston aluetta ilmakuvassa 1950-luvulla. Jyväskylän yliopiston historia ulottuu vuoteen 1863, jolloin Uno Cygnaeus perusti Jyväskylään ensimmäisen suomenkielisen opettajankoulutusseminaarin. Seminaarin panos suomalaisen kulttuurin kehitykselle oli huomattava ja monista seminaarin oppilaista tuli kulttuurin merkkihenkilöitä; Jyväskylässä ovat opiskelleet mm. Minna Canth, Johannes Linnankoski ja J. H. Erkko. Vuonna 1934 seminaari muuttui Kasvatusopilliseksi korkeakouluksi Akateemisten tutkintojen suorittaminen tuli korkeakoulussa mahdolliseksi 1940-luvulla ja ensimmäinen väitöstilaisuus järjestettiin vuonna 1949. Korkeakoulu laajeni huomattavasti vuonna 1958, jolloin filosofisen tiedekunnan ja humanististen tieteiden professuurien perustaminen suuntasi korkeakoulun kehityksen kohti yliopistoa. Jyväskylän yliopisto aloitti toimintansa heinäkuussa 1966 ja vuosien mittaan siitä on kehittynyt ihmistieteisiin ja luonnontieteisiin keskittyvä kansallisesti ja kansainvälisesti merkittävä monialainen tiedeyliopisto ja koulutuksen asiantuntija.
Tilat ja alat
Jyväskylän yliopistolla on kolme kampusaluetta: Seminaarinmäki, Mattilanniemi ja Ylistönrinne. Seminaarimäen vanhimpia rakennuksia ovat Konstantin Kiseleffin suunnittelemat punatiiliset ”opin kasarmit”, jotka rakennettiin 1880-luvulla opettajaseminaarin käyttöön. Seminaarinmäellä on myös lukuisia Alvar Aallon suunnittelemia, 1950–1970-luvuilla valmistuneita rakennuksia. Euroopan komissio myönsi huhtikuussa 2022 Seminaarinmäen kampukselle ensimmäisenä Suomessa ja Pohjoismaissa Euroopan kulttuuriperintötunnuksen.
Uudempia yliopiston rakennuksia on suunnitellut muun muassa arkkitehti Arto Sipinen. Alvar Aallon suunnitteleman päärakennuksen Capitoliumin (C-rakennus) peruskorjaus valmistui elokuussa 2017. Remontissa sisäilmaongelmia aiheuttaneet laatat poistettiin. Juhlasalin aulaan asennettiin uusi marmorilaatoitus ja väliseiniä poistettiin.
Yliopiston vuonna 2019 strategiassaan vahvistamat painoalat ovat:
Rehtorit ja vararehtorit
Vararehtoreina toimivat professori Henrik Kunttu (tutkimus ja innovaatiotoiminta) sekä johtaja Peppi Taalas, joka on koulutuksesta vastaava vararehtori 21.4.2023 alkaen.
Hallitus
Yliopiston hallituksessa on seitsemän jäsentä: kolme yliopiston ulkopuolista jäsentä, kaksi professorien edustajaa, yksi opetus- ja tutkimushenkilöstön sekä muun henkilöstön edustaja ja yksi opiskelijoiden edustaja. Hallituksen jäsenet kaudella 2022–2025 ovat:
Tiedekunnat
Jyväskylän yliopistossa on kuusi tiedekuntaa:
Humanistis-yhteiskuntatieteellinen tiedekunta
thumb|Jyväskylän yliopiston päärakennus Capitolium. Jyväskylän yliopiston humanistis-yhteiskuntatieteellisessä tiedekunnassa ovat edustettuina kieliä ja viestintää, taiteita ja musiikkia, kulttuuria ja historiaa sekä yhteiskuntaa ja filosofiaa tutkivat alat.
Tiedekunta on mukana kolmessa Suomen Akatemian tutkimuksen huippuyksikössä: Ikääntymisen ja hoivan tutkimuksen huippuyksikkö (2018–2025), Pelikulttuurien tutkimuksen huippuyksikkö (2018–2025) ja Musiikin, mielen, kehon ja aivojen huippuyksikkö (2022–2029).
Lisäksi kielet, kulttuuri ja yhteiskunnalliset prosessit sekä kielen oppiminen ja kielenkäyttö ovat yliopiston itsensä nimeämiä kansainvälisesti merkittäviä tutkimusaloja. Muut tiedekunnan tutkimuksen vahvuudet kytkeytyvät yliopiston monitieteisiin osaamiskeskittymiin, joista neljässä tiedekunnan laitokset ovat mukana: Ihmistieteiden tutkimusmetodologia, Lapset, nuoret ja kasvamisen ympäristöt, Monikulttuurisuus ja vuorovaikutus -keskittymä sekä Ympäristö ja energia -osaamiskeskittymä.
Riitta Varpe
Riitta Kaarina Varpe (s. 1955 ) toimi Pirkanmaan elinkeino-, liikenne- ja ympäristökeskuksen ylijohtajana vuodesta 2010 alkuvuoteen 2011. Sen jälkeen hän siirtyi Palvelualojen työnantajat PALTA ry:n toimitusjohtajaksi. Tätä tehtävää Varpe hoiti vuoteen 2018 saakka, jolloin hän siirtyi eläkkeelle.
Jyväskylän yliopisto
Humanistis-yhteiskuntatieteellinen tiedekunta
Historian ja etnologian laitoksen oppiaineisiin kuuluvat Suomen historia, taloushistoria, yleinen historia ja etnologia. Laitos sijaitsee Historica-rakennuksessa Seminaarinmäen kampusalueella.
Kieli- ja viestintätieteiden laitoksen oppiaineisiin kuuluvat (pääaineena) englannin kieli, latina, romaaninen filologia (ranskan kieli), ruotsin kieli, saksan kieli ja kulttuuri, suomen kieli, venäjän kieli ja kulttuuri, suomen kieli ja kulttuuri (ulkomaalaisille) sekä suomalainen viittomakieli. Lisäksi laitoksella voi opiskella sivuainekokonaisuuksia: antiikin kulttuuri, Deutsche Kulturstudien, espanjan kieli, italian kieli, italian kieli ja kulttuuri, kuurojen yhteisö, kulttuuri ja viittomakielisyys, slovakin kieli ja kulttuuri, suomen kieli ulkomaalaisille sekä suomi toisena ja vieraana kielenä. Viestinnän oppiaineita ovat journalistiikka (painopisteenä media) ja viestintä (painopisteenä ihmisten keskinäinen vuorovaikutus). Kulttuurienvälinen viestintä on pääaineena Intercultural Communication -maisteriohjelmasta valmistuvilla.
Riitta Varpe
Koulutukseltaan Riitta Varpe on tekniikan lisensisaatti ja eMBA.
Jyväskylän yliopisto
Humanistis-yhteiskuntatieteellinen tiedekunta
Musiikin, taiteen ja kulttuurin tutkimuksen laitoksen oppiaineina ovat musiikkitiede ja musiikkikasvatus (musiikin aineenopettajakoulutus) sekä kirjallisuus, museologia, nykykulttuurin tutkimus, taidehistoria ja taidekasvatus. Lisäksi laitoksella on musiikkiterapian maisteriohjelma. Laitoksen tilat ovat Seminaarinmäen kampusalueella Musica- ja Educa-rakennuksissa.
Laitoksessa toimii kulttuuriympäristön tutkimuksen maisteriohjelma, jossa opiskelevien pääaineena voi olla museologia, nykykulttuurin tutkimus, taidehistoria tai taidekasvatus. Maisteriopinnot voi tehdä myös hungarologian oppiaineesta. Lisäksi laitoksella on mahdollista suorittaa pelitutkimuksen ja pelisuunnittelun opintokokonaisuus. Laitoksen osana toimii myös Nykykulttuurin tutkimuskeskus, jossa koulutetaan tohtoreita pääaineenaan nykykulttuurin tutkimus.
Soveltavan kielentutkimuksen keskus eli Solki on yliopistoon kuuluva tutkimuslaitos, jonka tavoitteena on tukea ja kehittää kielikoulutusta Suomessa. Tutkimuksen painoaloja ovat kielitaidon arviointi, kielitaidon kehittyminen erilaisissa konteksteissa ja toimintayhteisöissä sekä kielikoulutuspolitiikka. Solkissa voi suorittaa tohtorin ja lisensiaatin tutkinnon soveltavasta kielitieteestä. Keskus sijaitsee Mattilanniemen kampusalueella Agora-rakennuksessa.
Yhteiskuntatieteiden ja filosofian laitoksella pääaineita ovat filosofia, sosiologia, valtio-oppi, yhteiskuntapolitiikka ja sosiaalityö. Laitoksen maisteriohjelmia ovat kulttuuripolitiikka, kansalaisyhteiskunnan asijantuntijuus ja englanninkielinen Development and International Cooperation. Opetustarjontaan kuuluvat myös elämänkatsomustiedon, sukupuolentutkimuksen, sosiaali- ja psykogerontologian, yhteiskuntatieteen ja monitieteisen living with globalization -opintojen opintokokonaisuudet.
Laitoksen tutkimusalueita ovat:
Informaatioteknologian tiedekunta
pienoiskuva|Jyväskylän yliopisto, Agora. Jyväskylän yliopiston informaatioteknologian tiedekunta kouluttaa monipuolisia IT-ammattilaisia tämän päivän ja tulevaisuuden tarpeisiin. Se kouluttaa osaajia seuraavilla teema-alueilla: tietojärjestelmät, tieteellinen laskenta ja data-analyysi, kyberturvallisuus, hyvinvointi, pelit sekä oppiminen.
Jyväskylän yliopiston IT-tiedekunta on alallaan Suomen vanhin ja suurin. Tietojenkäsittelyoppia on opetettu vuodesta 1967 asti. Nykymuotoinen informaatioteknologian tiedekunta perustettiin vuonna 1998, jolloin siihen liitettiin yhteiskuntatieteellisestä tiedekunnasta koko tietojenkäsittelytieteiden laitos sekä matemaattis-luonnontieteellisestä tiedekunnasta matematiikan laitoksesta irrotettu tietotekniikka omana laitoksenaan. Tiedekunnan dekaani on professori Pasi Tyrväinen varadekaaneinaan Lauri Kettunen ja Tuure Tuunainen.
Tiedekunnassa on perustutkinto-opiskelijoita noin 2 700, jatko-opiskelijoita vajaa 200 ja henkilökuntaa noin 150. Kaikki tiedekunnan toimitilat sijaitsevat Agorassa Mattilanniemessä.
Tiedekunnassa voi opiskella pääaineena tietotekniikkaa, tietojärjestelmätiedettä, tietojenkäsittelytiedettä ja kognitiotiedettä. Tietotekniikkaa opetetaan ja tutkitaan tietotekniikkaa teknis-matemaattisesta näkökulmasta. Laitoksella opiskelevat valmistuvat filosofian maistereiksi. Opinnoissa valitaan maisteriohjelmaksi koulutusteknologia (opettajankoulutus), ohjelmistotekniikka, tietoliikenne, ohjelmointikielten periaatteet, pelit ja pelillisyys, laskennalliset tieteet, sovellettu matematiikka, sensoriverkot tai Web Intelligence and Service Engineering. Aloja yhdistävinä tekijöinä ovat matemaattinen perusosaaminen ja yhteistyö elinkeinoelämän kanssa. Tietojärjestelmätieteestä valmistuu kauppatieteiden kandidaatteja ja maistereita, ja tietojenkäsittelytieteestä sekä kognitiotieteestä filosofian maistereita. Tietojenkäsittelytieteiden laitoksen opetus ja tutkimus kohdistuu tietojärjestelmien kehittämiseen ja käyttöön osana liiketoiminnan tai julkishallinnon organisaatioiden toimintaa. Tietojärjestelmiä ja tietojenkäsittelyä tarkastellaan neljästä pääasiallisesta näkökulmasta, jotka ovat teknologinen näkökulma, ihmiskeskeinen näkökulma, liiketoiminnallinen näkökulma ja informaatiokeskeinen näkökulma. Laitoksen opetus jakautuu tietojärjestelmätieteessä kahteen suuntautumisvaihtoehtoon, jotka ovat järjestelmäkehitys (JK) sekä tietoyhteiskunta, viestintä ja liiketoiminta (TVL). Tiedekunnassa aloitettiin diplomi-insinöörikoulutus syksyllä 2021.
Kasvatustieteiden ja psykologian tiedekunta
pienoiskuva|Jyväskylän yliopisto, Ruusupuisto. Kasvatustieteiden ja psykologian tiedekuntaan kuuluu kolme laitosta.
Kasvatustieteiden laitoksessa opetetaan erityispedagogiikkaa, varhaiskasvatusta ja kasvatustiedettä. Laitoksen perinteet ovat pitkät: Jyväskylään perustettiin ensimmäinen suomenkielinen opettajankoulutusseminaari vuonna 1863. Nykyistä yliopistoa edeltäneen Kasvatusopillisen korkeakoulun ensimmäinen väitöskirja tarkastettiin nimenomaan kasvatustieteissä keväällä 1949.
Opettajankoulutuslaitoksessa voi opiskella luokanopettajaksi, aineenopettajaksi ja opinto-ohjaajaksi. Laitos tarjoaa myös viittomakielistä opettajankoulutusta ainoana opettajankoulutuslaitoksena Suomessa.
Tiedekuntaan liittyvät tiiviisti valtion harjoittelukoulu Jyväskylän normaalikoulu, jossa harjoittelee vuosittain lähes 1000 opettajaksi koulutettavaa opiskelijaa, ja Koulutusjohtamisen instituutti (ent. Rehtori-instituutti), joka kehittää myös kansainvälisesti yliopistollista oppilaitosjohtamista. Koulutusjohtamisen instituutilla on kansainväliset Master's degree program in Educational Leadership- sekä Master of Educational Management and Leadership (MEd) -ohjelmat.
Psykologian laitoksessa opetetaan psykologiaa pääaineena, sivuaineena ja jatkokoulutuksena. Laitoksen tutkimus kohdistuu ihmisen elämänkaaren kehityspsykologiaan, psykoterapiaan ja hoitojärjestelmiin sekä oppimiseen, motivaatioon, muistiin ja niiden hermostollisen perustaan. Laitoksella toimii myös Psykoterapian opetus- ja tutkimusklinikka.
Tiedekunnassa on Suomen Akatemian huippututkimusyksikkö vuosille 2022-2029 psykologian ja kasvatustieteiden alalla: Oppimisen dynamiikan ja interventiotutkimuksen huippututkimusyksikössä (InterLearn).
Liikuntatieteellinen tiedekunta
thumb|Jyväskylän yliopiston Liikunta-rakennus. Liikuntatieteellinen tiedekunta on Suomen ainoa yliopistotasoinen liikunta-alan koulutusyksikkö. Tiedekunta sijaitsee vuonna 1971 valmistuneessa akateemikko Alvar Aallon suunnittelemassa liikuntatieteen laitosrakennuksessa Seminaarinmäen kampusalueen laidalla. Tiedekunta jakautuu kolmeen tieteenalaryhmään: käyttäytymis- ja yhteiskuntatieteet, terveystieteet ja liikuntabiologia. Lisäksi on kolme tutkimuskeskusta: Gerontologian tutkimuskeskus, Terveyden edistämisen tutkimuskeskus sekä Neuromuscular Research Centre.
Tiedekunnassa toimii kolme kansainvälistä maisteriohjelmaa: Biology of Physical Activity, Psychology of Physical Activity, Health and Wellbeing sekä Responsible Management and Business of Sport.
Liikunnan käyttäytymis- ja yhteiskuntatieteiden tieteenalaryhmään kuuluvat liikuntapedagogiikka, liikuntapsykologia, liikunnan yhteiskuntatieteet ja erityisliikunta.
Terveystieteiden tieteenalaryhmään kuuluvat gerontologia ja kansanterveys, fysioterapia, liikuntalääketiede sekä terveyskasvatus.
Vuoden 2012 elokuun alussa tiedekunnan nimi muutettiin liikunta- ja terveystieteiden tiedekunnasta liikuntatieteelliseksi tiedekunnaksi. Jyväskylän kasvatusopillisessa korkeakoulussa alkoi syksyllä 1963 liikuntakasvatuksen opintosuunta, joka itsenäistyi tiedekunnaksi korkeakoulun muututtua yliopistoksi.
Matemaattis-luonnontieteellinen tiedekunta
thumb|Mattilanniemen ja Ylistönrinteen yhdistävä silta.
Tiedekunnassa on neljä laitosta, joissa kaikissa tehdään kansainvälisesti korkeatasoista tutkimusta ja annetaan siihen perustuvaa opetusta. Matematiikan ja tilastotieteen laitos toimii Mattilanniemessä, ja muut laitokset sijaitsevat Ylistönrinteellä. Laitosten tutkimus ja opetusalat ovat seuraavat:
Nanoscience Center (NSC), Jyväskylän kansainvälinen kesäkoulu (JSS) ja luonnontieteiden opettajankoulutus ovat tiedekunnan yhteisiä tutkimus- ja koulutusohjelmia.
Suomen Akatemian nimeämiä huippuyksiköitä on tiedekunnassa toiminut viime vuosina viisi: